《寄题定州杨君园亭》
宋代·刘挚

隐不在山壑，名园抱南城。梧竹有远韵，泉石非世声。

林花品莫有，野鸟驯不惊。主人堂其间，对境心已清。

举遗笑录录，放言独冥冥。新诗写闲逸，其声自和平。

吾尝攻风俗，燕赵义而诚。自古志慷慨，其人尚功名。

苟非胜绝地，乌可夺其行。士于内与外，罕能权重轻。

主人不待识，定无俗世情。

作者简介：刘挚（公元1030——1098年），字莘老，永静东光人。嘉祐四年中进士甲科，能力出众，政绩卓越。因刘挚一生刚直不阿，正气森严，忠贞爱国，宋哲宗死后，韩忠彦为右丞相，为刘挚翻案，并给予“忠肃”称号，后被追赠为“元祐忠贤”。刘挚平生酷爱学习，治学严谨，才华横溢，他撰写的《忠肃集》曾被后人广为流传。